තම අනියම් බිරිඳගේ හිසට විෂ ද්‍රව්‍යක් එන්නත් කර ඝාතනය කිරීමේ වරදට කෑගල්ල පළාත් බද මහාධිකරණයෙන් මරණ දඬුවම නියම කර තිබෙනවා.මෙලෙස මරණ දඬුවම නියම වී ඇත්තේ කෑගල්ල, මොළගොඩ ප්‍රදේශයේ පදිංචි නිශාන්ත කිත්සිරි පීරිස් නමැති පුද්ගලයෙකු බවයි වාර්තා වන්නේ.ඝාතනය ලක්ව ඇති කාන්තාව මොළගොඩ, වල්පොල ප්‍රදේශයේ පදිංචිව සිටි විදානලාගේ අනුලාවතී නමැති තිදරු මවක් බවයි අප වාර්තාකරු පැවසුවේ.2006 වසරේ මාර්තු මාසයේදී නිවසේ කාමරයක සිටින අවස්ථාවක අදාල පුද්ගලයා පිටතින් පැමිණ කාන්තාවගේ හිසට ජනේලයෙන් අදාල විෂ ද්‍රව්‍ය එන්නත් කර ඇති අතර එම අවස්ථාව කාන්තාවගේ දියණියක් විසින් එය දැක තිබෙනවා.අදාල ඝාතනය සම්බන්ධයෙන් වන නඩුව කෑගල්ල මහේස්ත්‍රාත් අධිකරණයේ විභාග කර නීතිපතිවරයා විසින් කෑගල්ල පළාත්බද මහාධිකරණය වෙත යොමු කිරීමෙන් අනතුරුව මෙම දඬුවම නියම වී තිබෙනවා.